Aleksander Kościów

Aleksander Kościów (sündinud 5. mail 1974 Opoles Poolas) on poola nüüdismuusika helilooja, vioolamängija, pedagoog ja kirjanik. 2016. aastast on Kościów prorektor Fryderyk Chopini Muusikaülikoolis Varssavis.

Kościów õppis Varssavi Muusikaakadeemias (nüüdses Fryderyk Chopini Muusikaülikoolis) 1993–1998 kompositsiooni Marian Borkowski juhendamisel (saades diplomi kiitusega) ja 1994–1998 vioolamängu Błażej Sroczyński juures.

Kościów on kompositsioonikonkursside laureaat Katowices, Tychys, Varssavis, Częstochowas, Gdańskis ja Krakówis. 2004. aastal anti talle Fulbrighti Fondi stipendium (Junior Grant).

Looming 
Heliloomingus keskendub Aleksander Kościów eelkõige kammermuusikale (mh on ta loonud kümme keelpillikvartetti) ja koorimuusikale.

Ta on kirjutanud kolm romaani:
 "Świat nura" (2006),
 "Przeproś" (2008),
 "Lecą wieloryby" (2010)
ja jutustusi. Newsweek Polska numbris 52/2008 ilmus tema jutustus "Prawo głosu"Prawo głosu, Newsweek.pl, 21. detsember 2008.

 Viited 

 Välislingid 
 Elulookirjeldus (2007)
 Biograafia Poola Muusikainfo Keskuses

Kategooria:Poola heliloojad
Kategooria:Poola kirjanikud
Kategooria:Sündinud 1974